

**Suomen Pöytätennisliitto ry Pöytäkirja**

**KEVÄTLIITTOKOKOUS   
15.4.2018 klo 15:00**

**Paikka**: Leppävaaran urheilutalo, osoite Veräjäpellonkatu 8, 02600 Espoo

**1.KOKOUKSEN AVAUS**

* Liittohallituksen puheenjohtaja Esko Heikkinen avasi kokouksen klo 15:01.

**2. KOKOUKSEN JÄRJESTÄYTYMINEN**

* Kokouksen puheenjohtajaksi valittiin Tero Naumi ja sihteeriksi Mika Räsänen.
* Pöytäkirjantarkastajiksi ja ääntenlaskijoiksi valittiin Matti Kolppanen ja Asko Kilpi.

**3. EDUSTAJIEN VALTAKIRJOJEN TARKASTAMINEN JA LÄSNÄOLIJOIDEN**

**TOTEAMINEN**

* Edustettuna kokouksessa oli 6 seuraa. Seuroja edustivat seuraavat henkilöt:

Kimito Sportförening Bengt Ahti

Pöytätennis Espoo Kimmo Pihkala

Oulun Pöytätennisseura-86 Kimmo Pihkala

Ylikiimingin Nuijamiehet Kimmo Pihkala

Kosken Kaiku Tero Naumi

TIP-70 Asko Kilpi

Lisäksi läsnä kokouksessa olivat Esko Heikkinen (liiton puheenjohtaja), Matti Kolppanen (sääntövaliokunta) ja Mika Räsänen (toiminnanjohtaja).

**4. KOKOUKSEN LAILLISUUDEN TOTEAMINEN**

* Liittokokouksen kutsu on julkaistu Pöytätennisliiton verkkosivuilla 16.3.2018.
* Kokous todettiin lailliseksi.

**5. KOKOUKSEN TYÖJÄRJESTYKSEN VAHVISTAMINEN**

* Korjattiin esityslistan kohta 9: Liiton pelisääntöjen ja kilpailumääräysten muutosten vahvistaminen. Kevätliittokokouksessa päätetään liiton sääntöjen mukaan ainoastaan kilpailumääräyksistä, joten poistettiin kohdasta 9. sana ”pelisäännöt”.
* Esityslista hyväksyttiin muilta osin kokouksen työjärjestykseksi.

**6. VUODEN 2017 TOIMINTAKERTOMUKSEN ESITTÄMINEN JA HYVÄKSYMINEN**

* Esiteltiin vuoden 2017 toimintakertomus. Toimintakertomukseen täsmennettiin seuraavaa lausetta kohdassa 2, Talous:

Liiton tilinpäätös vuodelle 2017 tulee olemaan n.-8000€, joka on 10000€ budjetoitua vähemmän. Lause muutetaan muotoon:

Liiton tilinpäätös vuodelle 2017 oli -7 814,54 euroa, joka on 10 000 euroa budjetoitua parempi.

* Toimintakertomus hyväksyttiin yllä olevin muutoksin.

**7. VUODEN 2017 TILINPÄÄTÖKSEN JA TILINTARKASTAJIEN LAUSUNNON**

**ESITTÄMINEN SEKÄ TILINPÄÄTÖKSEN VAHVISTAMINEN**

* Esiteltiin vuoden 2017 tilinpäätös sekä tilintarkastajan ja toiminnantarkastajan lausunnot.
* Todettiin, että tilinpäätös on n. 7800 euroa tappiollinen. Tappiollisesta toimintavuodesta huolimatta vuosi meni budjetoitua paremmin.
* Tilinpäätös vahvistettiin.

**8. VASTUUVAPAUDEN MYÖNTÄMINEN LIITTOHALLITUKSELLE JA MUILLE**

**TILIVELVOLLISILLE**

* Liittohallitukselle ja muille tilivelvollisille myönnettiin vastuuvapaus.

**9. LIITON KILPAILUMÄÄRÄYSTEN MUUTOSTEN VAHVISTAMINEN**

* Liittohallituksen sääntömuutosehdotukset hyväksyttiin (erillinen liite):

**10. LIITTOKOKOUSKÄSITTELYYN ESITETYT MUUT ASIAT**

* Lisättiin muihin asioihin käsiteltäväksi I-lisenssin poistaminen liiton lisensseistä. Syynä esitykseen oli muuttuneet EU:n tietosuoja-asetukset terveyteen liittyvien tietojen käsittelemisessä.
* Todettiin, että muuttuneiden tietosuoja-asetusten vuoksi Pöytätennisliitto ei tarjoa jatkossa erikseen I-lisenssiä. Muutos tulee voimaan pelikaudella 2018/2019.

**11. KOKOUKSEN PÄÄTTÄMINEN**

* Kokous päättyi 16:31